[{"text_idx": "#000002", "text": "See all Big Lunch guides (EN)"}, {"text_idx": "#000003", "text": "Pam fod cymuned yn bwysig"}, {"text_idx": "#000004", "text": "Mae byntin yn ychwanegu lliw at unrhyw ddigwyddiad, felly pa ffordd well o ledaenu'r hwyl na gwneud eich byntin eich hun?\nGallwch wneud byntin yn hawdd o'r pethau sydd gennych yn eich cartref eisoes; mae'n broses syml a gall bawb gymryd rhan. Yn bwriadu cynnal parti stryd cymunedol? Beth am ofyn i bob cartref wneud ei baneri eu hunain cyn dod at eich gilydd i greu addurn cymunedol unigryw!"}, {"text_idx": "#000005", "text": "Rhuban, ta\u0302p bias neu hyd yn oed hen lasys i glymu eich byntin\nGlud: ta\u0302p dwyochrog ochr, gwn glud, staplwr neu nodwydd ac edau"}, {"text_idx": "#000006", "text": "Gan ddefnyddio pren mesur, tynnwch amlinelliad o driongl ar eich darn o gerdyn. Defnyddiwch eich siswrn i dorri\u2019r sia\u0302p allan yn ofalus i greu eich templed ar gyfer eich byntin. I gael sia\u0302p byntin clasurol, argymhellwn fesuriadau o 16cm ar gyfer y top a 22cm ar gyfer yr ochrau. Os ydych chi\u2019n teimlo\u2019n anturus, gallech roi cynnig ar wahanol siapiau a meintiau ar gyfer eich templed."}, {"text_idx": "#000010", "text": "Atodwch dempled eich byntin at ddarnau o hen ffabrig gan ddefnyddio taciau neu Blu-Tack er mwyn i\u2019r ffabrig beidio a\u0302 symud pan fyddwch chi\u2019n torri\u2019ch baner allan. Torrwch o amgylch y templed yn ofalus i greu\u2019r baneri ac ailadroddwch hwn tan fod gennych chi\u2019r nifer sydd eu hangen arnoch."}, {"text_idx": "#000011", "text": "Lledaenwch eich baneri yn gyfartal ar hyd y deunydd rydych wedi ei dewis fel llinyn. Stribyn tenau o ffabrig yw ta\u0302p bias sy\u2019n ddefnyddiol i dacluso ymylon anghyson ffabrig; gallwch ddod o hyd iddo mewn amryw liwiau a meintiau yn eich siop wni\u0308o neu archfarchnad fawr agosaf. Mae rhuban hefyd yn gweithio\u2019n dda ar gyfer byntin; ceisiwch ddod o hyd i liwiau a phatrymau llachar er mwyn tynnu sylw at eich byntin. Gallech hyd yn oed ddefnyddio heb lasys neu gortyn \u2013 byddwch yn greadigol!"}, {"text_idx": "#000012", "text": "4) Ewch ati i sticio"}, {"text_idx": "#000013", "text": "Atodwch eich baneri i\u2019ch llinyn gan gofio gadael digon o le gwag ar bob pen i hongian eich byntin. Gallwch chi wneud byntin mewn amrywiaeth o ffyrdd."}, {"text_idx": "#000014", "text": "Ar gyfer byntin ffabrig, bydd nodwydd ac edau yn rhoi golwg gloyw hyfryd i chi, neu mae gwn glud poeth yn gyflym ac yn hawdd (byddwch yn ofalus o\u2019ch bysedd gyda\u2019r gwres).\nAr gyfer byntin papur, defnyddiwch bwnsh twll ym mhob cornel o frig pob triongl, yna gwau rhuban drwy\u2019r tyllau."}, {"text_idx": "#000015", "text": "Os nad oes gennych chi lawer o amser, rhowch gynnig ar da\u0302p dwyochrog neu staplwr hyd yn oed!"}, {"text_idx": "#000016", "text": "Syniadau ac awgrymiadau ar gyfer gwneud byntin"}, {"text_idx": "#000017", "text": "Cofiwch, gellir gwneud byntin allan o bron unrhyw beth \u2013 sbarion wedi\u2019u hailgylchu o hen ffabrig, hen ddillad, bagiau plastig neu hyd yn oed hen bebyll. Er mwyn lleihau gwastraff, meddyliwch am y deunyddiau y gallech eu hailddefnyddio. Os ydych chi wedi bod yn clirio, edrychwch trwy\u2019r pentwr cyn mynd a\u0302 dillad diangen i\u2019r siop elusen, a defnyddiwch rai ar gyfer ffabrig.\nEdrychwch yn ofalus trwy eich ailgylchu \u2013 byddai blychau grawnfwyd, cylchgronau a phapurau newydd yn gweithio\u2019n dda ar gyfer y fflagiau neu ar gyfer eu torri allan a\u2019u glynu fel addurniadau.\nOs yw\u2019ch deunydd wedi\u2019i liwio neu os gallwch chi addurno\u2019r ddwy ochr, bydd yn edrych yn hyfryd o bob cyfeiriad!\nBeth am ddefnyddio gwahanol liwiau neu ddyluniadau neu gallech ddilyn patrwm ailadroddus. Os ydych chi\u2019n defnyddio deunydd plaen, beth am ei addurno gyda lluniau, paent, pinnau ffelt, stampiau, sticeri neu drysorau eraill y gallwch ddod o hyd iddynt.\nGall eich baneri fod o unrhyw sia\u0302p mwy neu lai \u2013 does dim angen i chi gadw at y triongl traddodiadol. Beth am roi cynnig ar hirsgwarau neu fod yn greadigol a thorri siapau creadigol allan o bapur wedi\u2019i ailgylchu wedi\u2019i blygu (megis plu eira papur).\nHongiwch linyn yn eich stryd, rhowch faneri trwy flychau llythyron a gwahoddwch bobl i ychwanegu eu baner eu hun."}, {"text_idx": "#000018", "text": "Cofiwch, gallwch wneud byntin o unrhyw beth mwy neu lai"}, {"text_idx": "#000019", "text": "Hen stribedi o ffabrig, hen ddillad, bagiau plastig neu hyd yn oed hen bebyll \u2013 felly byddwch yn greadigol a chofiwch rannu eich byntin hyfryd gyda ni ar Facebook, Instagram neu Twitter."}, {"text_idx": "#000020", "text": "How to make paper people chains"}, {"text_idx": "#000021", "text": "How to make wool pompoms"}]